钦定古今图书集成/明伦汇编/闺媛典/第266卷 > 阮道裕妻徐氏
## 钦定古今图书集成/明伦汇编/闺媛典/第266卷 > 阮道裕妻徐氏

按《广州府志》：“徐氏，新会人，郡诸生徐玉树女。年十八，
归阮道裕。裕家贫，母老，氏工女红，刺绣养姑，晨昏扶
持左右，时进甘脆，而糟糠自餍。姑死，抱尸哀恸，尽鬻
衣奁营葬。裕亡无子，矢死靡他，朝夕悲啼。族怜其苦
节，共赠薄资助晨炊，乞一子与为后。逾年子死，氏呼
曰：‘薄命如此，何以生为’！即绝粒不食。病革，不求医，数”
日而死。属纩时，犹张目视妯娌。以“勿绝翁姑后”为嘱。